#

# i-Manual online

- Udskriv
- Skriftstørrelse

- Forside >
- Funktioner for "BRAVIA"-tv >
- Trådløst LAN parat

# Trådløst LAN parat

Gør det muligt at oprette trådløs netværksforbindelse til tv'et ved at sætte en trådløs LAN-adapter i tv'ets USB-port.

Trådløst LAN parat gør det nemt at få adgang til internettet og dit hjemmenetværk med den trådløse LAN-adapter UWA-BR100 (fra januar 2010) til USB. Når du først har sat den trådløse LAN-adapter i tv'ets USB-port, er det let at oprette et kabelfrit netværk.

####

- Før du konfigurerer tv'ets trådløse LAN-funktion, skal du konfigurere en trådløs LAN-router.
- Den trådløse LAN-adapter (USB) følger med eller kan købes som ekstraudstyr, afhængigt af tv-modellen. Den trådløse LAN-adapter (USB) er muligvis ikke tilgængelig i visse områder/lande.

## Tilslutning til trådløst LAN

Brug funktionen Trådløst LAN parat til at slutte tv'et til det trådløse LAN. Opsætningen varierer, afhængigt af typen af trådløst LAN og den trådløse LAN-router.

Før du konfigurerer et trådløst LAN, skal du kontrollere miljøet for det trådløse LAN med følgende oversigt.

Skal det trådløse LAN beskyttes?
Er den trådløse LAN-router kompatibel med WPS (Wi-Fi Protected Set-up)?
JA
NEJ
(3)
(2)
(1)

(1) Følg konfigurationen for "Netværksopsætning" og "Beskyttet netværk med WPS (Wi-Fi Protected Set-up)".

(2) Følg konfigurationen for "Netværksopsætning" og "Beskyttet netværk uden WPS (Wi-Fi Protected Set-up)".

(3) Følg konfigurationen for "Netværksopsætning" og "Ubeskyttet netværk med vilkårlig trådløs LAN-router".

## Netværksopsætning

"Netværksopsætning" hjælper dig med at konfigurere netværksindstillinger med indstillingsguiden. Følg vejledningen på skærmen.

Tryk på HOME, og vælg derefter > Netværk > Netværksopsætning.

På opstartsskærmen kan du vælge en indstillingsprocedure, der passer til dit netværk.

"Se netværksstatus": Vælg denne indstilling for at kontrollere din netværksstatus.

"Opsætning med kabel": Vælg denne indstilling for at oprette forbindelse til et kabelbaseret netværk.

"Trådløs opsætning": Vælg denne indstilling for at oprette forbindelse til et trådløst netværk.

## Beskyttet netværk med WPS (Wi-Fi Protected Set-up)

WPS-standarden gør det ligeså nemt at beskytte et trådløst hjemmenetværk som at trykke på knappen WPS på den trådløse LAN-router. Før du konfigurerer et trådløst LAN, skal du kontrollere, hvordan routerknappen WPS er indstillet, og kontrollere hvordan den bruges.

1. Vælg "Trådløs opsætning" på opstartsskærmen "Netværksopsætning".

2. Vælg "WPS (trykknap)" for trykknapmetode eller "WPS (PIN)" for PIN-metode.

3. Følg vejledningen på opsætningsskærmen.

####

- Hvis du vil oprette forbindelse til trådløst LAN med WPS, skal den trådløse LAN-router understøtte WPS-standarden.

## Beskyttet netværk uden WPS (Wi-Fi Protected Set-up)

Opsætning af et trådløst LAN kræver SSID (navn på det trådløse netværk) og sikkerhedsnøgle (WEP- eller WPA-nøgle). Hvis du ikke kender oplysningerne, skal du se brugervejledningen til routeren.

1. Vælg "Trådløs opsætning" på opstartsskærmen "Netværksopsætning".

2. Vælg "Scan", og vælg derefter et netværk på listen over scannede trådløse netværk.

3. Følg vejledningen på opsætningsskærmen.

## Ubeskyttet netværk med vilkårlig trådløs LAN-router

Opsætning af trådløst LAN kræver SSID (navn på det trådløse netværk). Sikkerhedsnøglen (WEP- eller WPA-nøglen) er ikke nødvendig, da der ikke skal vælges sikkerhedsmetode i denne procedure.

1. Vælg "Trådløs opsætning" på opstartsskærmen "Netværksopsætning".

2. Vælg "Scan", og vælg derefter et netværk på listen over scannede trådløse netværk.

3. Følg vejledningen på opsætningsskærmen.

Copyright 2010 Sony Corporation